stanford-oval/wikipedia huggingface dataset:
אפרים צבי
ביוגרפיה

צבי נולד ב-9 באוקטובר 1951 בבאר שבע בשם אפרים דבי, השני מתוך שבעה ילדים לעזרא וחביבה (חבו) דבי, שעלו מעיראק כמה חודשים לפני לידתו. הוא גדל בשכונה ב' בבארשבע.. עזרא דבי היה איש מפלגת העבודה והמערך, חבר במועצת פועלי באר שבע וסגן ראש העיר. אחיו הגדול של אפרים, מאיר, ואחיו הצעירים ששון, עובדיה ויצחק, שיחקו גם כן במדי הפועל באר שבע.
ביוגרפיה > תחילת הקריירה

בעונת 1968/1969 החל לשחק במדי הקבוצה הבוגרת של הפועל באר שבע תחת המאמן היוגוסלבי סלבוליו סטפנוביץ, עת שיחקה הקבוצה בליגה הבכירה, כשאחיו הגדול מאיר נמנה עם סגל הקבוצה. משחק הבכורה שלו נערך במחזור השמיני, בו ניצחה באר שבע 3–5 את הפועל פתח תקווה. צבי כבש במשחק את שער הבכורה שלו. את העונה סיים עם שני שערים.
הקבוצה הפגינה יכולת רעה בתחילת אותה עונה ונקלעה לתחתית. משום כך פוטר במחזור ה-16 המאמן סטפנוביץ', ומונה במקומו כמאמן משה ליטבק. תחת הדרכתו של ליטבק הצליחה הקבוצה לסיים במקום ה-14 ולהישאר בליגה.
בנוסף, הגיעה הקבוצה למעמד רבע גמר גביע המדינה לאחר ניצחון 1–2 על מחזיקת הגביע של העונה הקודמת בני יהודה תל אביב בשמינית הגמר. ברבע הגמר היא הפסידה למכבי שעריים בתוצאה 3-2.
בעונה שלאחר מכן, עונת 1969/1970, בחר המאמן החדש אברהם מנצ'ל לתפקד את צבי כמגן. בעונה זו הקבוצה מיעטה להבקיע שערים, והרבתה לספוג. היא סיימה את העונה במקום ה-16 והאחרון, וירדה לליגת המשנה אחרי חמש שנים בליגה הבכירה.
בעונת 1970/1971 התמנה שוב משה ליטבק כמאמן, צבי הוסט מחדש לעמדת החלוץ, והפך לשחקן קבע בהרכב. בסיום העונה שבה הקבוצה לליגה הבכירה מהמקום הראשון בליגה א' מחוז דרום, בפער של 14 נקודות מהשנייה הפועל יהוד, כשצבי מסיים את העונה עם 14 שערים. בסוף העונה נפגשה באר שבע, אלופת ליגה א' דרום, עם מכבי יפו, אלופת ליגה א' צפון, למשחק גמר במסגרת אלוף האלופים לליגה שנייה. המשחק וההארכה הסתיימו בתיקו ובאר שבע ניצחה בפנדלים. במהלך העונה עזב אחיו מאיר, שמיעט לשחק, את הקבוצה.
בשבעת המחזורים הראשונים של עונת 1971/1972 נעדר צבי מהמשחקים עקב ניתוח שעבר, ומששב לא הבקיע שערים. באר שבע סיימה במקום ה-12 בטבלה.
בעונה שלאחר מכן, עונת 1972/1973, מונה אלי פוקס לאימון הפועל באר שבע. הקבוצה פתחה בתחתית, אך השתפרה עם התקדמות העונה, הצליחה לשמור על מקומה בצמרת, וסיימה את העונה כשהיא במקום החמישי בטבלה, המיקום הטוב בתולדותיה עד אותה עת. צבי סיים את העונה עם עשרה שערים.
את עונת 1973/1974 פתחה באר שבע בצורה לא טובה, ובתום 18 מחזורים התמקמה במקום ה-14, אולם בהמשך העונה הצליחה להשתפר, ולסיים את העונה במקום השביעי בטבלה. בתחילת העונה הוסט צבי לעמדת המגן, אך משהוחזר להתקפה החל להבקיע שערים, וסיים עונה שנייה ברציפות עם עשרה שערים.
בנוסף, הגיעה הקבוצה שוב למעמד רבע גמר גביע המדינה, לאחר ניצחון על מכבי הרצליה מליגת המשנה בשני משחקי שמינית הגמר בתוצאה 2–9 בחישוב הכללי (4-1 בבית ו-1–5 בחוץ). ברבע הגמר הפסידה להפועל פתח תקווה בתוצאה 1–3 בחישוב הכללי (הפסד 0–2 בחוץ, ותיקו 1-1 בבית).
ביוגרפיה > אליפות ראשונה

בעונת 1974/1975 צורף לקבוצה הבוגרת אחיו הצעיר של אפרים, עובדיה, שזכה עונה קודם לכן באליפות עם קבוצת הנוער. הקבוצה, תחת מאמנה החדש אמציה לבקוביץ', התחילה את העונה עם שלושה ניצחונות, על בית"ר תל אביב, מכבי פתח תקווה, ועל האלופה היוצאת מכבי נתניה, וכל זאת מבלי לספוג ולו שער אחד.
השער הראשון לחובתה, והפסדה הראשון של הקבוצה, הגיעו במחזור הרביעי, כשנוצחה על ידי בית"ר ירושלים בתוצאה 0–1. במחזור השישי הפסידה בפעם השנייה, בתוצאה 0–1 למכבי תל אביב וירדה למקום השישי.
במחזור ה-11 עלתה למקום השני לאחר ניצחון חוץ על הפועל חיפה, בתוצאה 0–1 משער של צבי.
במחזור ה-21 טיפסה שוב באר שבע למקום הראשון, לאחר ניצחון 0–1 על הפועל כפר סבא, ובמחזור ה-26 הגדילה את הפער מהשנייה מכבי נתניה עד כדי 4 נקודות, לאחר ניצחון 0–1 על בית"ר ירושלים. בשלב זה השיגה נתניה שני ניצחונות, בעוד באר שבע השיגה תיקו עם שמשון תל אביב והפסד למכבי תל אביב.
האליפות הוכרעה במחזור ה-29, מחזור לפני סיום העונה. באר שבע שיחקה מול מכבי יפו, כאשר נקודה אחת מפרידה בינה לבין מכבי נתניה מהמקום השני.
במשחק ניצחה באר שבע את מכבי יפו בתוצאה 0–1, משער שנכבש בדקה ה-36 מנגיחה של אפרים צבי להרמת קרן משמאל של אליהו עופר, בעוד מכבי נתניה הפסידה במשחקה המכריע באצטדיון קריית חיים 3-1 להפועל חיפה. לפיכך הוכרזה הפועל באר שבע כאלופת המדינה בכדורגל לראשונה בתולדותיה, כשאפרים צבי משמש כמלך השערים של הקבוצה עם 10 שערים.
בטרום עונת 1975/1976 השתתפה הקבוצה באלוף האלופים של הליגה הבכירה לראשונה בתולדותיה, במשחק פגשה את מחזיקת הגביע הפועל כפר סבא, ובתום 90 דקות ניצחה באר שבע בתוצאה 1–2, משערים של ברד ואביטן, וזכתה בתואר.
ביוגרפיה > אליפות שנייה

מהמחזור ה-20 של עונת 1975/1976 החלה באר שבע להתבסס במקום הראשון לאחר שניצחה בו 0–1 את מכבי תל אביב, ובמחזור שאחריו ניצחה 0–2 את השנייה בטבלה, בית"ר ירושלים, משערים של מאיר ברד ואחיו הצעיר של אפרים, עובדיה צבי.
במחזור ה-22 הגדילה את הפער בפסגה לחמש נקודות מהשנייה בית"ר ירושלים לאחר ניצחון 1–3 על מכבי רמת עמידר משערים של רפי אליהו, שלום אביטן, ושערו הראשון והיחיד בעונה זו של אפרים צבי. במהלך העונה תפקד צבי לעיתים גם כמגן וכבלם קדמי.
מחזור לאחר מכן, קטן הפער ל-3 נקודות בעקבות הפסד 0–1 להפועל חיפה, אך כבר לאחר המחזור ה-26 הגדילה באר שבע שנית את הפער בפסגה לחמש נקודות, לאחר ניצחון 0–1 על מכבי פתח תקווה. עם זאת, לא השכילה באר שבע לשמור על פער זה, הפסידה 0–1 להכח רמת גן, והפער צומצם לארבע נקודות. לאחר תיקו מאופס עם הפועל פתח תקווה וניצחון על בית"ר ירושלים במחזור ה-30 הצטמצם הפער בפסגה לשלוש נקודות. לאחר תיקו מאופס נוסף של באר שבע, הפעם עם מכבי נתניה, וניצחון של השנייה בטבלה בית"ר ירושלים במחזור ה-31, צומצם הפער עד כדי שתי נקודות, ומצב זה נשמר עד למחזור האחרון.
במחזור הנעילה פגשה באר שבע שוב את מכבי יפו למשחק מכריע, כמו בעונה הקודמת, כשהפעם נלחמה יפו נגד הירידה.
מכבי יפו הייתה חייבת לנצח על מנת להישאר בליגה, בעוד באר שבע הייתה חייבת שלא להפסיד על מנת לזכות בוודאות באליפות. מנגד, פגשה בית"ר ירושלים את מכבי תל אביב, שנלחמה גם היא נגד הירידה, והייתה חייבת לנצח כדי לזכות באליפות.
במשחק המכריע הפסידה באר שבע 0–1, אך ביתר ירושלים הפסידה 2–3 לתל אביב, ובאר שבע הפכה לאלופה בפעם השנייה ברציפות.
ביוגרפיה > המשך הקריירה

בטרום עונת 1976/1977 שיחקה הפועל באר שבע בגביע האינטרטוטו. היא הוגרלה לבית ב' וקיימה שישה משחקים בשיטת "בית-חוץ" נגד הקבוצות קוגה מדנמרק, הרטה ברלין מגרמניה וסטנדרד לייז' מבלגיה. מאזן הקבוצה במפעל היה ניצחון אחד, בתוצאה 1–2 על קוגה הדנית באצטדיון וסרמיל, שלוש תוצאות תיקו, 0-0 בבית מול ליאז', 3-3 בבית מול הרטה ברלין ו-1-1 בחוץ מול קוגה, ושני הפסדים, 5-1 בחוץ מול הרטה ברלין ו-1–3 בחוץ מול ליאז'.
בהמשך, השתתפה באר שבע עונה שנייה ברציפות באלוף האלופים, ופגשה את מחזיקת הגביע בית"ר ירושלים, אפרים צבי לא שותף והקבוצה הפסידה 2–3 בתום הארכה, ולא זכתה בתואר.
בעונה זו כמעט הפכה הפועל באר שבע לאלופה מכהנת ראשונה שיורדת ליגה. תחת הדרכתו של אלי פוקס, ששב לאימון הקבוצה, פתחה באר שבע רע את העונה ונקלעה לתחתית. עקב כך, לאחר 16 מחזורים פוקס התפטר, ושחקן העבר אליהו עופר, שפרש במהלך העונה ושימש כעוזרו של פוקס, נקרא לאמן. הקבוצה דשדשה מחזורים רבים, מיעטה לכבוש, ושלושה מחזורים לפני סיום העונה נפגשה בבית, כשהיא מתחת לקו האדום, עם מכבי פתח תקווה מהמקום האחרון. במשחק ניצחה באר שבע בתוצאה 0–2 ועלתה לראשונה מזה שבועות רבים מעל לקו האדום. שני מחזורים לסיום העונה נפגשה בחוץ עם מכבי חיפה מהמקום ה-13 למשחק הישרדות כשרק הפרש שערים עדיף מציב את באר שבע במקום ה-12. המשחק הוכרע בתוצאה 0–1 לטובת באר שבע. עקב כך הצליחה באר שבע לסיים במקום ה-13 ולהישאר בליגה, בעוד יריבתה מכבי חיפה ירדה לליגה השנייה. במהלך העונה תופקד צבי מספר פעמים כמגן וכבלם, אולם שיחק גם כחלוץ, ואף כבש שער אחד.
בנוסף, הגיעה באר שבע שוב למעמד רבע גמר גביע המדינה, לאחר שניצחה בשמינית את מכבי חיפה בתוצאה 0–2. ברבע פגשה את בית"ר תל אביב והפסידה לה בתוצאה 3-0.
בעונת 1977/1978, עם עזיבתו של מאיר ברד להפועל חיפה, מונה צבי לקפטן הקבוצה. בעונה זו תופקד צבי באופן בלעדי כחלוץ. תחילת העונה שלו הייתה מצוינת, והוא כבש חמישה שערים בששת המשחקים הראשונים, כשבהמשך העונה הוסיף עוד שני שערים. באר שבע הציגה יכולת התקפית טובה לאורך כל העונה, וסיימה אותה עם 43 שערי זכות, מספר שערי הזכות הגבוה ביותר שלה בעונה אחת בתולדותיה עד אז, למעט העונה הכפולה של 1966/1968. הקבוצה שבה לצמרת, וסיימה את העונה כשהיא במקום החמישי בטבלה.
בעונה שלאחר מכן, עונת 1978/1979, הפך צבי בעיקר לשחקן ספסל שנכנס מדי פעם להרכב כדי להחליף שחקנים פצועים. כששותף, תופקד בעיקר כמגן, אך גם כחלוץ, קשר ובלם, ולא הבקיע. את העונה סיימה הקבוצה במקום התשיעי. בנוסף, הגיעה שוב למעמד רבע גמר גביע המדינה, לאחר ניצחון 1–2 על הפועל כפר סבא בשמינית הגמר. ברבע הגמר, בו צבי לא שותף, הפסידה לבית"ר תל אביב בתוצאה 0–3 בתום בעיטות הכרעה מ-11 מטר.
בעונת 1979/1980, תחת אמציה לבקוביץ' ששב לאמן את הקבוצה, פתח צבי כשחקן הרכב בעמדת החלוץ, אך בהמשך איבד את מקומו, הפך לשחקן ספסל ומיעט לשחק. כששיחק, תופקד כבלם וכמגן. הקבוצה סיימה במקום העשירי בטבלה. בתום העונה שוחרר ועבר למכבי קריית גת מליגה א' דרום, הליגה השלישית דאז.
ביוגרפיה > אחרית הקריירה

במכבי קריית גת, שיחק יחד עם אחיו הצעיר יצחק צבי, ותופקד כחלוץ וכמגן. בסוף העונה עלה איתה ליגה מהמקום הראשון בטבלה. בעונה שלאחר מכן, עונת 1981/1982 שיחק בליגת המשנה, הליגה הארצית, אך סיים עם הקבוצה במקום ה-14 וירד איתה בחזרה לליגה א' מחוז דרום.
בסוף העונה, עבר לשחק בבית"ר באר שבע ששיחקה גם כן בליגה א' מחוז דרום. עונה לאחר מכן, שיחק בשורותיה של הפועל דימונה מליגה ב' דרום ב', ועלה איתה לליגה א' מהמקום הראשון. בסיום העונה פרש ממשחק.
בתחילת שנות ה-90 גילה את אליניב ברדה, ושכנע אותו לשחק בקבוצת בית הספר לכדורגל של שכונה ג' בעיר, אותה אימן. גם אביתר אילוז היה חניך שלו שם.
ב-2010 נבחר להיכל התהילה של הפועל באר שבע.
חיים אישיים

צבי נשוי לרחל לבית סימון, ולהם שלושה ילדים. מתגורר במיתר.
תארים

ליגה ראשונה :
אליפות (2): 1974/1975, 1975/1976
אלוף האלופים :
זכייה (1): 1974/1975
סגנות (1): 1975/1976
ליגה שנייה :
אליפות (1): 1970/1971
אלוף האלופים לליגה השנייה :
זכייה (1): 1970/1971
הערות שוליים

↑  ר. אריה, 'חנוכית שערים' בבאר-שבע, מעריב, 22 בדצמבר 1968; ד. אילן, סטלמך הוכה במשחק רב-שערים בבאר-שבע, דבר, 22 בדצמבר 1968.
↑  עמירם קלאוס, ב"ש "העיפה" את מחזיקת הגביע, מעריב, 20 באפריל 1969.
↑  מ. מוקסיי, רוח לחימה והקרבה העניקו לשעריים העליה לחצי הגמר, דבר, 27 באפריל 1969.
↑  י. בן-יעקב, השמטת כדור טראגית הורידה לליגה א', דבר, 26 באפריל 1970; ח. שמיר, סרוסי חרץ גורל באר-שבע, מעריב, 26 באפריל 1970.
↑  מתתיהו ברוש, בבעיטות 11 מ' (2:3) הכניע הפועל באר-שבע את מכבי יפו וזכה בגביע אלוף ליגה א', דבר, 20 ביוני 1971.
↑  ר. אריה, התקוות בבאר-שבע נמשכו 14 דקות, מעריב, 10 באפריל 1974.
↑  אודי רובוביץ, עם 10 שחקנים - נצחון נוסף לבית"ר ב'תקופת הראדיוס', מעריב, 27 באוקטובר 1974.
↑  אורי בינדר, סלימן חרץ גורל המשחק, דבר, 10 בנובמבר 1974.
↑  שלמה מוזר, אפרים צבי מנע מויינברג ומבוני בכורה מוצלחת, דבר, 19 בינואר 1975.
↑  אורי בינדר, הכרזות של אוהדי הפועל באר-שבע נפרשו בדקה ה-90, דבר, 23 בפברואר 1975.
↑  אורי בינדר, באר-שבע הצדיעה לאורי בנימין, דבר, 13 באפריל 1975.
↑  אורי בינדר, נגיחה של אפרים צבי הכתירה את באר-שבע, דבר, 11 במאי 1975.
↑  באר שבע ראשונה בפעם הראשונה, דבר, 11 במאי 1975; אורי בינדר, שרים, קרנבל ומתנות במשחק ההכתרה של הפועל באר-שבע, דבר, 18 במאי 1975; "הפועל" באר-שבע - גולת הכותרת של עיר האבות, דבר, 18 במאי 1975.
↑  אופיר סער‏, פאטה מורגנה: 1974, השנה ששינתה את הפועל באר שבע, באתר וואלה, 3 ביולי 2011
↑  אורי בינדר, הפועל באר-שבע "אלוף האלופים", דבר, 19 באוקטובר 1975.
↑  מרדכי בסוק, באר-שבע שיחקה כאלופה אבל הנצחון הוגש לה על מגש, דבר, 28 בפברואר 1976.
↑  אורי בינדר, רק לאחר שנודעו התוצאות שאגו בבאר-שבע: יש אליפות!, דבר, 13 ביוני 1976.
↑  אורי בינדר, השוער הדני המצויין נכנע פעמיים לנגיחות נומה, דבר, 27 ביוני 1976.
↑  גביע "אלוף האלופים" לבית"ר ירושלים - ניצחה (בהארכה) את הפועל באר-שבע 2:3, דבר, 12 בספטמבר 1976.
↑  פוקס התפטר מבאר-שבע, דבר, 14 בינואר 1977.
↑  אורי בינדר, לבקוביץ מנע תבוסה בבאר-שבע, דבר, 8 במאי 1977.
↑  י. סביון, באר-שבעים חיבקו את... אלי פוקס, דבר, 15 במאי 1977.
↑  אורי בינדר, ברד החזיר בשנישער את יוקרת האלופה, דבר, 6 באפריל 1977.
↑  רן גלעד, פרוסט קיפח את הפועל באר-שבע ובית"ר תל-אביב ניצחה 0:3, דבר, 4 במאי 1977.
↑  נ. זר, שוער כפ"ס העניק את הנצחון להפועל באר-שבע, דבר, 18 במרץ 1979.
↑  אשר גולדשלגר, חוסר המזל רדף את באר-שבע עד לסיום, דבר, 19 באפריל 1979.
↑  יגאל ברמן, ‏ב"ש עושה כבוד: 20 הגדולים נכנסו להיכל התהילה, באתר ONE‏, 7 בינואר 2010.
ביצות האקני

| --- | --- |

 מיקום
 מדינה:  הממלכה המאוחדת הממלכה המאוחדת
 מיקום:  האקני 
 קואורדינטות:  51°33′25″N 0°01′48″W﻿ / ﻿51.557°N 0.03°W﻿ / 51.557; -0.03
  (למפת לונדון מוגדלת) קנט סארי ברקשייר בקינגהאם הרטפורדשייר אסקסביצות האקני(למפת לונדון רגילה) קנט סארי בר. בקי. הרטפורדשייר אסקסביצות האקני(למפת האקני רגילה) ביצות האקני(למפת האקני מוגדלת) ביצות האקני
 
ביצות האקני (באנגלית: Hackney Marshes) הן אזור פתוח של משטחי עשב על גדת הנהר לי ברובע האקני של העיר לונדון.
ביצות האקני - מגרשי הכדורגל
אזור זה היה אזור ביצות לא מיושב. לאחר מלחמת העולם השנייה יובשו הביצות תוך שימוש בהריסות מבני לונדון בעקבות הבליץ. האזור הפך להיות פארק ציבורי והוא משמש את ליגת הכדורגל של ימי ראשון. בפארק 88 מגרשי כדורגל ונערכים בו מדי יום ראשון מעל 100 משחקי כדורגל של קבוצות הכדורגל המקומיות של לונדון. זהו הריכוז הגדול בעולם של מגרשי כדורגל המצויים במקום אחד.
ביחד (שיר)

ערך זה עוסק בשיר של מארינה מקסימיליאן וגיא מנטש. אם התכוונתם למשמעות אחרת, ראו .
ביחד הוא סינגל של הזמרת הישראלית מארינה מקסימיליאן בדואט עם בעלה, המוזיקאי גיא מנטש. השיר יצא לאור ב-6 בספטמבר 2020, כסינגל מתוך אלבום האולפן השלישי של מקסימיליאן הנושא את שם השיר. מקסימיליאן כתבה את השיר והלחינה אותו לצד מנטש, שהפיק אותו יחד עם חברו לצמד "גיא ויהל" יהל דורון.
רקע

בני הזוג מקסימיליאן ומנטש שיתפו פעולה מוזיקלית לפני כן, כשמנטש הפיק לצד יהל דורון תחת הצמד גיא ויהל שירים שונים של מקסימיליאן בקריירה. על הקלטת דואט של השניים לראשונה סיפר מנטש: "ערב אחד מארינה אמרה לי שהיא כתבה דואט, התיישבה על הפסנתר והשמיעה לי אותו. מיד נכנסנו לאולפן והקלטנו. זה היה רגע קסום", ותיאר את השיר כ"רגע מרגש ומוזר בקטע טוב". השיר מתאר את הזוגיות של השניים ואת התמודדותם המשותפת עם מגפת הקורונה.
הצלחה מסחרית

כשיצא השיר, הוא זכה להצלחה מתונה בלבד, כשהתברג במקום ה-149 בלבד במצעד השבועי של פלטפורמת ספוטיפיי ולא זכה להשמעות רבות ברדיו. עם זאת, חודשיים לאחר צאתו טיפס השיר למקום ה-22 במצעד הספוטיפיי וזכה להשמעות ברדיו, כשבשיאו, הגיע למקום ה-15 במצעד השבועי של חברת מדיה פורסט והשישי במצעד הרשמי של גלגלצ.
במצעד השנתי שערכה תחנת הרדיו גלגלצ בשנת 2021, השיר הגיע למקום ה-14, ובמצעד השנתי של תחנת הרדיו כאן גימל הגיע השיר למקום ה-16. בסיכום השנתי של פלטפורמת הסטרימינג ספוטיפיי לשנת 2022, התברג השיר במקום ה-22. הוא זכה לסך של למעלה מ-9 מיליון השמעות בפלטפורמה.
וידאו קליפ

הווידאו קליפ של השיר פורסם ב-6 בספטמבר 2020, יחד עם צאתו של השיר בערוץ היוטיוב של מקסימיליאן. הוא צולם ובוים על ידי הבמאית והעורכת דריה גלר. לפי מאקו, הקליפ מתאר "זוג מבודד בסוף העולם שמבין שכשהעולם בחוץ משתגע ולהם יש רק אחד את השנייה ליצור עולם בטוח משל עצמם". הקליפ צבר מעל ל-6 מיליון צפיות.
מיקומי שיא

|   ‏‏‏  מצעדים ודירוגים (2020–2023)> מדינה |   ‏‏‏  מצעדים ודירוגים (2020–2023)> מצעד |   ‏‏‏  מצעדים ודירוגים (2020–2023)> מיקום שיא |   ‏‏‏  מצעדים ודירוגים (2020–2023)>  |
| --- | --- | --- | --- |
|  ישראל | מדיה פורסט ישראל | 15 |  |
|  ישראל | המצעד הרשמי של גלגלצ | 6 |  |
|  ישראל | היטליסט | 87 |  |
|   ‏‏‏  מצעדי סוף-שנה (2021)> מדינה |   ‏‏‏  מצעדי סוף-שנה (2021)> מצעד |   ‏‏‏  מצעדי סוף-שנה (2021)> מיקום שיא |   ‏‏‏  מצעדי סוף-שנה (2021)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 14 |  |
|  ישראל | כאן גימל | 16 |  |
הערות שוליים

1 2 3  דודי פטימר, ‏"ביחד": הדואט הראשון של מארינה מקסימיליאן ובן זוגה גיא מנטש מצליח לרגש, באתר מעריב אונליין, 13 בספטמבר 2020
↑  קשת ברגסון, ‏לאחר 9 שנים: מארינה מקסימיליאן וגיא מנטש נישאו, באתר "סרוגים", 2 בינואר 2022
↑  Spotify Charts, ישראל, שבוע 17 בספטמבר 2020
↑  המצעד השבועי 19.11.2020, באתר גלגלצ
↑  המצעד הישראלי השנתי תשפ"א, באתר גלגלצ
↑  מערכת כאן, המצעד השנתי של כאן גימל תשפ"א, באתר כאן – תאגיד השידור הישראלי, 6 בספטמבר 2021
↑  השירים המושמעים בישראל 2022, באתר ספוטיפיי
↑  מערכת mako מוזיקה, ‏מארינה מקסימיליאן וגיא מנטש - ביחד, באתר ‏מאקו‏, 6 בספטמבר 2020
↑   מארינה מקסימיליאן וגיא מנטש - ביחד (Marina Maximilian & Guy Mentesh - Beyachad), סרטון בערוץ "Marina Maximilian", באתר יוטיוב (אורך: 03:47)
| מארינה מקסימיליאן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Step Into My World • ארמונות עשן • ביחד • Late Bloomer |  |
| ערכים קשורים | NMC • גיא מנטש • כוכב נולד • טדי הפקות |  |
| מארינה מקסימיליאן - סינגלים |
| --- | --- | --- |
| Step Into My World | "Two Pigs" • "Tango" • "Hurricane" |  |
| ארמונות עשן | "1990" • "ימים חדשים בפתח" • "אפס סבלנות" |  |
| ביחד | "יש פה בית" • "בוער בי השינוי" • "תני לו לראות" • "בוא אליי" • "ביחד" • "אמא" • "הלב שלי בבית" |  |
| סינגלים אחרים | "עמוק בטל" • "אני הולכת" • "We Should Meet Again" • "Zero" • "Glow Now" • "לרקוד ולזוז" • "Let Him See" |  |
| השתתפות בסינגלים | "Russian Cannon" • "My Boy" |  |
| שירים נוספים | "נגה" |  |
ארווינגרנה

| --- | --- |

 מקום הקמה:  גטבורג 
 תקופת הפעילות:  מ-1989 
 סוגה:  dansbandspop 
 חברת תקליטים:  סוני מיוזיק 
 www.arvingarna.nu
 פרופיל ב-IMDb
 חברים
 Casper Janebrink Tommy Carlsson Kim Carlsson Lars Larsson 
 
ארווינגרנה (בשוודית: Arvingarna; בתרגום חופשי: "היורשים" או "בעלי הירושה") היא להקת בנים שוודית.
היסטוריה

הלהקה הוקמה בגטבורג ב-1989.
ב-1991 יצא הסינגל הראשון שלהם, שהיווה גרסת כיסוי לשיר "Have You Ever Seen the Rain?" של קרידנס קלירווטר רבייבל.
ב-1992 יצא אלבומם הראשון "Coola killar".
נכון לשנת 2019 הוציאה הלהקה 15 אלבומים.
הם ייצגו את שוודיה באירוויזיון 1993 עם שיר האהבה "אלואיז" והגיעו למקום השביעי.
ב-1995 הם השתתפו בשנית במלודיפסטיבלן, במטרה לייצג את שוודיה באירוויזיון, אך שירם לא הגיע לחמשת המקומות הראשונים.
ב-1999 הגיעו למקום השלישי במלודיפסטיבלן עם שיר שכתבה לנה פיליפסון.
במלודיפסטיבלן של 2002 לא עברו את שלב חצי הגמר.
במלודיפסטיבלן של שנת 2019 הגיעו למקום השביעי בגמר.
סגנונם המוזיקלי הוא הסגנון השוודי "Dansband" המשלב מספר סוגי מוזיקה שונים כמו פופ ורוק.
באד ויימסבאך-ניידהארטינג

| --- | --- |
סמל באד ויימסבאך-ניידהארטינגסמל באד ויימסבאך-ניידהארטינג

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  מחוז ולס
 שטח:  24 קמ"ר
 גובה:  387 מטרים
 אוכלוסייה:  ‏
  ‑ בעיירה:  2,533 (1 בינואר 2018)
 קואורדינטות:  48°03′50″N 13°54′07″E﻿ / ﻿48.063888888889°N 13.901944444444°E﻿ / 48.063888888889; 13.901944444444 
 אזור זמן:  UTC+1
 http://www.bad-wimsbach.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהבאד ויימסבאך-ניידהארטינג(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.באד ויימסבאך-ניידהארטינג(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגבאד ויימסבאך-ניידהארטינג(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגבאד ויימסבאך-ניידהארטינג  he tabBackground:;tabBorder:#aaa;defaultTab:0;
 
באד ויימסבאך-ניידהארטינג (בבווארית: Bad Wimsbach-Neydharting) היא עיירה ומקום מרפא במחוז ולס שבמדינת אוסטריה עילית באוסטריה.
אוכלוסייה

| שנה | אוכלוסייה |
| --- | --- |
1991: 2,300
2001: 2,360
עיירות תאומות

לבאד ויימסבאך-ניידהארטינג עיר תאומה אחת:
גרמניה פריידריכסדורף (אנ'), הסן, גרמניה (מ־1968)
גלריית תמונות

תחנת כיבוי מקומית
הערות שוליים

↑  "Partnerstädte - Friedrichsdorf" Friedrichsdorf Town Council (בגרמנית). © Stadt Friedrichsdorf 2013. אורכב ב-2013-07-16.
| --- | --- |
בקרת זהויות :  GND: 4042030-9  VIAF: 140596236   WorldCat (עם VIAF): 140596236 
ערך זה הוא קצרמרבנושא יישובים באוסטריה. אתם מוזמנים לתרום לוויקיפדיה ו.
בולי צפת

במהלך מלחמת העצמאות, ב-16 באפריל 1948 יצאו השלטונות המנדטוריים של ארץ ישראל מהעיר צפת והשאירו אחריהם ואקום שלטוני. בחלק היהודי של צפת הוכרז ממשל צבאי על ידי כוחות ההגנה. הממשל הצבאי ניסה להסדיר את החיים השגרתיים, ובין היתר נפתח ב-4 במאי משרד דואר מקומי, אך להפעלת שירותי דואר נדרשו בולים, שיחליפו את הבולים המנדטוריים.
המפקד הצבאי, מאיר מייברג, הטיל על אריה מוסקוביץ', הידוע לנו כ מ. אריה, אז עולה חדש בן 18 מרומניה, שכבר התפרסם כמוכשר בציור, לעצב בולים. בעיר היה רק בית דפוס אחד, "דפוס פרידמן", לשעבר דפוס הגליל. בית הדפוס נתפס על ידי "ההגנה" ונמסר לאיש הפלמ"ח אהרון בן-זקן (בזק) לצורכי הדפסת העיתון "קול צפת" ולהדפסת הבולים, אך היה חסר נייר מתאים. בבית הדפוס נמצאה קופסה עם אותיות ומגני דוד בגדלים שונים ובהתאם לכך עוצב והודפס בול עם 4 מגני דוד גדולים יחסית בפינות, ומגני דוד קטנים המשלימים את השורות ביניהם. על הבול הודפסו המילים: דאר צפת - 10 מיל - ארץ ישראל.
הנייר, שנמצא בבית הדפוס, הספיק להדפסת 2,200 בולים בגיליונות של 12 בולים, המחולקים בפס לבן באמצע גיליון. הבולים נמכרו בכמויות של חצי גיליון לפחות. השימוש בבולים אלה נפסק כשמבצע יפתח, בסוף חודש מאי, שחרר את צפת והגליל העליון והשימוש בבולי צפת הומר בשימוש בבולי דאר עברי.
ראו גם

בולי נהריה
בולי ירושלים
באד טלץ

באד טלץ (בגרמנית: Bad Tölz) היא עיר במדינת בוואריה בגרמניה. בירת המחוז באד טלץ - וולפראטסהאוזן.
היסטוריה

בחפירות באזור נמצאה עדות לקיום מקום יישוב החל מהתקופה בה נסוגו הקרחונים בסוף עידן הקרח. התגלו ממצאים מתרבות האלשטאט, כמו גם מתקופת רייטיה הרומית, מה שיכול לרמז שהתקיים במקום יישוב קלטי.
השם "טלץ", שמגיע מהביטוי הלטיני "לרקוד עם רגליים קשורות", מוזכר במקורות לראשונה בשלהי המאה ה-12, וכך נקראה העיר עד המאה ה-19.
היינריקוס דה טולנצה בנה במקום מבצר אשר שלט על השיט בנהר איזר. בשנת 1331 העניק הקיסר לודוויג הרביעי לטלץ זכויות של עיר שוק.
במאה ה-14 הפכה העיר לצומת דרכים בשינוע מלח ובולי עץ על נהר האיזר. בשנת 1453 רחוב השוק, הכנסייה והמבצר בעיר נהרסו בשריפה. זמן קצר לאחר מכן העיר נבנתה מחדש, אך הפעם במבני אבן. במסגרת הבנייה המחודשת של העיר, נבנה גם ארמון, בהוראתו של אלברכט השלישי, דוכס בוואריה, אשר עמד במקום עד שנת 1770, בה נהרס עקב הזנחה מתמשכת.
במהלך מלחמת שלושים השנים (1618–1648) סבל האזור מהרס רב ומגפות. הפריחה חזרה כחצי מאה מאוחר יותר, במהלך מלחמת הירושה הספרדית, כשהחל המסחר באבן גיר ומוצרים מעץ.
בשנת 1718 נבנתה קפלה לכבוד הקדוש לאונרד דה נובלאק, וכל שנה ב-6 בנובמבר נערך לכבודו פסטיבל בעיר.
באמצע המאה ה-19 כלכלת העיר החלה להתבסס על מרחצאות מרפא, עקב גילוי מעיינות טבעיים בסביבת העיר, והיא הפכה ל"עיר ספא". לפיכך, החל משנת 1899 שונה שמה לבאד טלץ.
בשנת 1937 הוקם בעיר בית ספר להכשרת קצינים עבור הואפן אס אס. בית הספר פעל עד סוף מלחמת העולם השנייה. במהלך המלחמה פעל בעיר גם מחנה-משנה של מחנה הריכוז דכאו, אשר סיפק כוח עבודה עבור בית הספר ומבני מנהלה נוספים. החל מסוף המלחמה ועד שנת 1991 שימש מבנה בית הספר כבסיס ליחידה 10 של הכוחות המיוחדים של צבא ארצות הברית.
אמון גת, שהיה פושע מלחמה נאצי ומפקד מחנה הריכוז פלאשוב אשר ליד קרקוב, פולין, נעצר בבאד טלץ בעודו שוהה במוסד לחולי נפש.
אתרים בעיר

כיום באד טלץ ידועה במתקני הספא שלה, מבנים עתיקים מימי הביניים ובנוף הרי האלפים. בין אתריה הידועים הוא ה-Kurverwaltung, ספא מודרני שהמים עתירי היוד שבו ידועים ביכולות המרפא שלהם; Alpamare - פארק המים המקורה הראשון באירופה; Stadtpfarrkirche - כנסייה שנבנתה בשנת 1466 ומהווה דוגמה לסגנון אדריכלות גותית מהתקופה הגרמנית המאוחרת.
תרבות

מקהלת נערי טלץ נוסדה בעיר בשנת 1956, ומאז 1970 פועלת במינכן.
ערים תאומות

צרפת וישי, צרפת
מרכז העיר
אסון יפהפה (סרט)

| --- | --- |

 מבוסס על:  Beautiful Disaster 
 בימוי:  רוג'ר קאמבל 
 הופק בידי:  רוג'ר קאמבל 
 תסריט:  רוג'ר קאמבל, ג'יימי מקגווייר 
 עריכה:  Matthew Rundell 
 שחקנים ראשיים:  וירג'יניה גרדנר דילן ספראוס 
 מוזיקה:  Sam Ewing 
 צילום:  Joshua Reis 
 מדינה:  ארצות הברית 
 חברת הפקה:  Wattpad 
 חברה מפיצה:  סרטי וולטאג' 
 שיטת הפצה:  סרטי וולטאג' 
 הקרנת בכורה:  13 באפריל 2023 
 משך הקרנה:  95 דק' 
 שפת הסרט:  אנגלית 
 סוגה:  סרט דרמה רומנטי, סרט מבוסס יצירה ספרותית 
 סרט הבא:  Beautiful Wedding 
 דף הסרט ב־IMDb
 
אסון יפהפה (באנגלית: Beautiful Disaster) הוא סרט דרמה רומנטית אמריקאית משנת 2023 בבימויו של רוג'ר קמבל. הסרט נכתב על ידי קמבל וג'יימי מקגווייר ומבוסס על רומן של מקגווייר באותו שם משנת 2011, כפי שפורסם במקור באתר Wattpad.
עלילה

אבי, סטודנטית לתואר ראשון בקולג', מנסה להתרחק מעברה האפל תוך התנגדות למשיכתה לילד הרע, טראוויס.
שחקנים ודמויות

דילן ספראוס - טרוויס מדוקס
וירג'יניה גרדנר - אבי אברנתי
סתיו ריזר - פרופסור פלדר
ליב ברר - אמריקה מייסון
מייקל קודליץ - ג'ים מדוקס
בריאן אוסטין גרין - מיק אברנתי
אוסטין נורת' - שפלי מדוקס
רוב אסטס - בני
סמואל לארסן - ג'סי ויוורוקס
ג'ק הסקת' - טרנטון מדוקס
טרבור ואן אודן - תומאס מדוקס
מיקי דארטפורד - טיילר מדוקס
אקשי קומאר - אדם
ניל בישופ - פארקר הייז
דקלן מייקל ליירד - טיילור מדוקס
הפקה

בשנת 2012 קנתה חברת האחים וורנר את הזכויות להפקת סרט המבוסס על הרומן אסון יפהפה מאת ג'יימי מקגווייר, אך הפרויקט מעולם לא נכנס לפיתוח והאופציה להפקתו על ידי האחים וורנר הסתיימה ב-13 במאי 2014. בשנת 2020, הפרויקט נבחר על ידי חברת ההפקהVoltage Pictures, ההפקה החלה בשנת 2021 ועל הבימוי הופקד רוג'ר קמבל, ודילן ספראוס, רוב אסטס ווירג'יניה גרדנר לוהקו לתפקידים בסרט.
הפרויקט זכה לביקורת ציבורית ניכרת בשל הצהרותיו השנויות במחלוקת והשקפות הפוליטיות של הימין הקיצוני .
הפצה

הסרט שוחרר בארצות הברית לשני לילות בלבד, 12-13 באפריל, במסגרת Fathom Events .